Les II Jornades de Moviment i Salut tindran lloc els dies 4, 5 i 6 de maig
19 d’abril 2018

La II edició de les Jornades de Moviment i Salut, que tindran lloc al pavelló esportiu José Veral, es va presentar durant el matí d'ahir. Es tracta d'unes jornades que se celebraran els dies 4, 5 i 6 de maig i que seran totalment gratuïtes, encara que per a algunes activitats serà necessari inscriure's, com és el cas de la carrera del dia 6 de maig. A l'acte van assistir el regidor d'Esports, Miguel Chover; i la coordinadora de l'àrea d'Activitat Física i Salut, Berta Dabaliña.

  
El divendres 4 de maig, en el poliesportiu José Veral, a partir de les 18 hores es podrà realitzar un entrenament funcional basat en el moviment dels animals, o una classe de dansa africana amb percussió en directe. A les 19.30 hores es realitzaran una classe de ioga conscient i una _masterclass_ d’aerolatins. Per al dissabte 5 de maig l'activitat s'ha organitzat en l'exterior del pavelló esportiu, amb un taller de marxa nòrdica a les 10.00 hores, una sessió de Fitcross en el skate park a les 10.30 hores, i un taller de Pump a les 11.00 hores.

  
La gran novetat d'esta edició serà el diumenge 6 de maig en la pista d'atletisme del Poliesportiu Municipal (internuclis), ja que es realitzarà la carrera no competitiva “100 Dones Corren Juntes”. Consistirà en un escalfament i exercicis a càrrec de la campiona d'Espanya de relleus, Cande Iniesta, una carrera de 6 km, i uns estiraments posteriors. Durant el trajecte, diverses esportistes del Camp de Morvedre ajudaran els participants a fer el recorregut amb el ritme més adequat. Estes dones són Celia Agusa, Sílvia Sanz, Paqui Martínez, Cande Iniesta, Susana Hernàndez, Elia Martínez i María López. “**Després del 8 de Març alguna cosa ha canviat”** apunta Berta Dabaliña, i afig que “**la carrera no és solament per a dones, és per a tots i totes**”. A més, els participants de la carrera rebran una samarreta commemorativa.

  
“**Per a nosaltres la igualtat i la visibilització de la dona en l'esport és una prioritat**”, apunta Miguel Chover, i és que esta carrera ajudarà a visibilitzar la magnitud de l'esport femení de Sagunt. Per participar en la carrera caldrà enviar un correu amb el nom, cognoms, DNI i edat a 100mujerescorrenjuntas@aytosagunto.es abans del 3 de maig.

![](/media/mlghox50/66cartell-iijornadas-definitiu_cuerpo.jpg)  
  
 

![](/media/5o1fzcjp/66cartell-100-definitivo_cuerpo.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/les-ii-jornades-de-moviment-i-salut-tindran-lloc-els-dies-4-5-i-6-de-maig/ "Facebook")
*   [](http://twitter.com/share?url=https://aytosagunto.es/va/actualitat/les-ii-jornades-de-moviment-i-salut-tindran-lloc-els-dies-4-5-i-6-de-maig/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-ii-jornades-de-moviment-i-salut-tindran-lloc-els-dies-4-5-i-6-de-maig/ "Linked In")
*   [](mailto:?body=https://aytosagunto.es/va/actualitat/les-ii-jornades-de-moviment-i-salut-tindran-lloc-els-dies-4-5-i-6-de-maig/)